Diari Oficial de la Generalitat Valenciana


Sumari del DOGV 9963, del 23-10-2024 (2024/10882)

RESOLUCIÓ de 14 d’octubre de 2024, de la Conselleria d’Innovació, Indústria, Comerç i Turisme, per la qual es declara Paterna municipi industrial estratègic.
-------------------------------------------------------------------------------------------------------------------------------------------------------------

### Dades del document

Número de DOGV
:   9963

Data del DOGV
:   23-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10650

CVE
:   OHGX-Q-5945-23278

Data del document
:   14-10-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

La Llei de la Generalitat 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana, arreplega, en l’article 42 i següents, la possibilitat de la conselleria competent en matèria d’indústria de reconéixer com a municipi industrial estratègic aquells municipis implicats en la modernització de les seues àrees industrials, sempre que reunisquen una sèrie de requisits.

En el marc d’esta previsió, i del procediment establit en els articles 23 i 24 del Decret 258/2019, de 13 de desembre, de 2019, del Consell, de regulació del registre autonòmic i de procediments en relació amb les àrees industrials de la Comunitat Valenciana, el 5 de desembre de 2023 es va rebre, a través d’un tràmit Z, pel registre electrònic general d’esta conselleria, una sol·licitud de l’Ajuntament de Paterna a fi de declarar-lo municipi industrial estratègic.

De conformitat amb les competències conferides per l’article 5 del Decret 226/2023, de 19 de desembre, del Consell, pel qual s’aprova el Reglament orgànic i funcional de la Conselleria d’Innovació, Indústria, Comerç i Turisme, es va emetre, per esta conselleria, una resolució de data 3 d’octubre de 2024 per la qual s’encomanava la instrucció i, si és el cas, l’elaboració d’una proposta de declaració de municipi industrial estratègic, a l’empara de la Llei 14/2018 i del Decret 258/2019, que la regulen, a IVACE.

En data 4 d’octubre de 2024 s’ha emés per IVACE un informe favorable a la declaració de municipi industrial estratègic a Paterna.

En el mateix sentit favorable s’ha emés, el 8 d’octubre de 2024, un informe de la Direcció General d’Indústria, de conformitat amb el que es preveu en l’article 24 del Decret 258/2019, de 13 de desembre, de 2019, del Consell.

Vist el que antecedix, i de conformitat amb el que es disposa en el títol IV de la Llei 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana,

RESOLC

*Primer*

Concedir a l’Ajuntament de Paterna la marca de qualitat sol·licitada i, en conseqüència, declarar Paterna municipi industrial estratègic a l’empara de la Llei 14/2018, de 5 de juny, de la Generalitat, de gestió, modernització i promoció de les àrees industrials de la Comunitat Valenciana, amb els efectes previstos en esta disposició i en la normativa de desplegament.

*Segon*

Publicar esta resolució en el *Diari Oficial de la Generalitat Valenciana*  i en el portal web d’esta conselleria.

Contra la present resolució, que posa fi a la via administrativa, d’acord amb l’article 114 de la Llei 39/2015, d’1 d’octubre, del procediment administratiu comú de les administracions públiques, s’hi podrà interposar un recurs contenciós administratiu davant dels jutjats contenciosos administratius del Tribunal Superior de Justícia de la Comunitat Valenciana en el termini de dos mesos, a comptar de l’endemà de la publicació en el *Diari Oficial de la Generalitat Valenciana*, d’acord amb el que disposen els articles 46 i concordants de la Llei 29/1998, de 13 de juliol, reguladora de la jurisdicció contenciosa administrativa.

A més, abans d’acudir a la via judicial, podrà recórrer potestativament en reposició contra la resolució, davant del mateix òrgan que l’haja dictada, en el termini d’un mes, comptat també des de l’endemà de publicar-se en el *Diari Oficial de la Generalitat Valenciana*, de conformitat amb l’article 123 de la Llei 39/2015, d’1 d’octubre, del procediment administratiu comú de les administracions públiques.

  

València, 14 d'octubre de 2024

Nuria Montes de Diego

Consellera d'Innovació, Indústria, Comerç i Turisme